Ehdotus: neuvoston päätös päätöksen 2000/24/EY muuttamisesta Euroopan investointipankille myönnetyn yhteisön takuun laajentamisesta kattamaan Jugoslavian liittotasavallassa toteutettaviin hankkeisiin myönnettävät lainat /* KOM/2001/0356 lopull. - CNS 2001/0143 */



Virallinen lehti nro 304 E , 30/10/2001 s. 0176 - 0176



Ehdotus: NEUVOSTON PÄÄTÖS päätöksen 2000/24/EY muuttamisesta Euroopan investointipankille myönnetyn yhteisön takuun laajentamisesta kattamaan Jugoslavian liittotasavallassa toteutettaviin hankkeisiin myönnettävät lainat (komission esittämä) PERUSTELUT 1. JOHDANTO Oheinen ehdotus koskee yhteisön takuun myöntämistä Euroopan investointipankin (EIP) omista varoistaan Jugoslavian liittotasavallalle myöntämille lainoille muuttamalla 22 päivänä joulukuuta 1999 tehtyä neuvoston päätöstä 2000/24/EY [1]. [1] EYVL L 9, 13.1.2000, S. 24. Syksyn 2000 jälkeinen kehitys on muuttanut perusteellisesti Jugoslavian liittotasavallan poliittista asetelmaa ja sen suhdetta kansainväliseen yhteisöön. Tammikuussa 2001 perustettu uusi demokraattinen liittotasavallan ja Serbian hallitus merkitsee poliittisten ja taloudellisten uudistusten alkua Jugoslavian liittotasavallassa. Yleisten asiain neuvosto päätti 9 päivänä lokakuuta 2000 poistaa Serbiaan kohdistetut pakotteet, laajentaa Euroopan jälleenrakennusviraston toiminnan Serbiaan ja Montenegroon ja ottaa Jugoslavian liittotasavallan täysin mukaan vakautus- ja assosiaatioprosessiin, joka muodostaa poliittiset puitteet EU:n ja Länsi-Balkanin välisille suhteille. Biarritzissa kokoontunut Eurooppa-neuvosto ilmoitti 12 päivänä lokakuuta 2000 myöntävänsä Jugoslavian liittotasavallalle ja Serbialle noin 200 miljoonan euron hätäapupaketin. Euroopan jälleenrakennusvirasto on toteuttanut hätäavun jo lähes kokonaisuudessaan. Seuraavaksi käynnistetään vuotta 2001 koskeva Jugoslavian liittotasavallalle ja Serbialle kohdistettu tukiohjelma CARDS-asetuksen nojalla (neuvoston asetus (EY) 2666/2000 [2]). Ohjelman alustava vaihe, jonka määrä on 150,8 miljoonaa euroa, on jo hyväksytty. Tässä avussa on yhdistetty kiireellisesti tarvittavaan apuun uusia ehdollisia, keskipitkän tai pitemmän aikavälin avuksi tarkoitettuja osuuksia, jotka kohdistetaan lähinnä energia- ja terveydenhuoltoalan sekä maatalouden ja yritysten kehittämiseen että tekniseen apuun. [2] EYVL L 306, 7.12.2000, s. 1. Vakautus- ja assosiaatioprosessin mukaisesti seuraava vaihe on (kun Jugoslavian liittotasavalta on siihen valmis) EU:n ja Jugoslavian liittotasavallan neuvoa-antavan työryhmän perustaminen, joka arvioi uudistuksia ja valmistelee mahdollista vakautus- ja assosiaatiosopimusta. Teknistä apua ja neuvoja annetaan jo ennen sitä edellä mainitun vuoden 2001 CARDS-avustusohjelman puitteissa. Jugoslavian liittotasavallan viranomaiset ovat jo solmineet suhteet Jugoslavian liittotasavallan ja kansainvälisten rahoituslaitosten välille. Maasta tuli Kansainvälisen valuuttarahaston jäsen joulukuussa 2000 ja Euroopan jälleenrakennus- ja kehityspankin jäsen tammikuussa 2001. Sen jälkeen kun Jugoslavian liittotasavalta oli selvittänyt oman osuutensa Maailmanpankin saatavista entisen Jugoslavian sosialistiselta liittotasavallalta, siitä tuli Maailmanpankin jäsen 8 päivänä toukokuuta 2001. Lisäksi EIP on ilmaissut valmiutensa myöntää luottoja Jugoslavian liittotasavallalle edellyttäen, että vastaavat entisen Jugoslavian sosialistisen liittotasavallan maksurästit EIP:lle selvitetään. Jugoslavian liittotasavallalla on tällä hetkellä vaativia taloudellisia ja rahoituksellisia haasteita, ja maan siirtymätaloudelle tyypillisiä vaikeuksia lisäävät vielä aseistettujen konfliktien ja pakotteiden seuraukset. Näiden vuoksi maan vuosittainen talouskasvu oli 9 prosenttia negatiivinen vuosina 1990-1999, ja vuoden 1999 arvioitu BKT oli alle puolet vuoden 1990 talouskasvusta. Näin ollen on tärkeää laajentaa EU:n rahoitustuki Jugoslavian liittotasavallan uudistuspyrkimyksille täysimääräiseksi. Toukokuun 23 päivänä komissio hyväksyi ehdotuksen neuvoston päätökseksi makrotaloudellisen avun myöntämisestä Jugoslavian liittotasavallalle. EIP:n luotonanto täydentää EU:n rahoitustukea avustamalla infrastruktuuri-investointeja ja yksityisen sektorin kehittämistä. Ranskan puheenjohtajakaudellaan esittämän kehotuksen perusteella EIP teki alustavan arvion Jugoslavian liittotasavallan infrastruktuuri-investointien kiireellisimmistä tarpeista maahan marraskuussa 2000 suuntautuneen arviointimatkan aikana. Arvion perusteella EIP katsoi, että investointeja tarvitaan lähinnä liikenne- ja energiasektoreilla. Liikenteen alalla EIP on yksilöinyt hankkeita, joiden yhteisarvo on 447 miljoonaa euroa ja joissa pankki voisi olla mukana osarahoittajana lähitulevaisuudessa. Kun tähän lisätään energiasektorin tarvitsemien investointien rahoitustarpeet sekä EIP:n aikaisemmin yksilöimät 30 miljoonan euron hankkeet Montenegrossa, Jugoslavian liittotasavallan lähiaikojen investointihankkeiden rahoitustarpeet ovat vähintään 700 miljoonaa euroa. EIP:n luotonannon ehtona on, että maksurästit, joita on kertynyt vanhoista, tälle alueelle myönnetyistä entisen Jugoslavian sosialistisen liittotasavallan lainoista, hyväksytään ja selvitetään. Näitä maksurästejä oli 218 miljoonaa euroa 30 päivänä huhtikuuta 2001. Jugoslavian liittotasavallan viranomaiset ovat jo sopineet ottavansa maksurästit vastuulleen; niihin kuuluvat myös Montenegron tasavaltaa ja Kosovoa koskevat maksurästit Jugoslavian liittotasavallassa. Jugoslavian liittotasavalta ja EIP parafoivat 17 päivänä toukokuuta 2001 muodollisen sopimuksen, jossa Jugoslavian liittotasavalta takaa täyttävänsä jäljellä olevat velvoitteensa täysimääräisesti ja määräaikana; velvoitteet ovat syntyneet sellaisista vanhoista EIP:n lainoista entiselle Jugoslavian sosialistiselle liittotasavallalle, jotka katsotaan kuuluvan Jugoslavian liittotasavallalle. Sopimus on tarkoitus allekirjoittaa lopullisesti ennen heinäkuun 16 päivää 2001. 2. Ehdotus Tässä tiedonannossa esitetään komission ehdotus laajentaa unionin ulkopuolisiin hankkeisiin myönnettyä EIP:n valtuutusta, joka perustuu päätökseen 2000/24/EY, koskemaan Jugoslavian tasavaltaa. Jotta Jugoslavian liittotasavalta voisi saada EIP:n yleisvaltuutuksen nojalla lainoja, valtuutusta ja sen Keski- ja Itä-Euroopassa kattamaa summaa on korotettava 350 miljoonalla eurolla. Tämä määrä vastaa arvioitua lähiajan infrastruktuuri-investointien rahoitustarvetta liikenne- ja energiasektoreilla Jugoslavian liittotasavallassa ottaen huomioon, että EIP:n luotonanto yleisesti ottaen olisi enintään puolet hankkeiden kokonaisrahoituskustannuksista. Summa vaikuttaa sopivalta myös maan suhteelliseen kokoon nähden. Jugoslavian liittotasavaltaa koskeva takuuvaltuutus toteutetaan liittämällä se EIP:n yleisvaltuutuksen kattamaan Keski- ja Itä-Eurooppaa koskevaan määrään, johon sisältyy myös Länsi-Balkan, eikä maalle perusteta erillistä alueellista lainakiintiötä. Jugoslavian liittotasavalta saa EIP:ltä luottoja yhtenä KIE-maiden lainamäärään oikeutetuista maista. Tavoitteena on myöntää maalle 350 miljoonaa euroa. Jugoslavian liittotasavallalle myönnettävien lainojen lopullinen määrä riippuu siitä, onko sopivia investointihankkeita saatavilla. Täten vältetään se, että osia erityisistä alueellisista valtuutuksista olisi käyttämättä alueellisen valtuutuksen päättyessä, mikä voisi johtaa näiden jäännösmäärien raukeamiseen - vaikka otettaisiinkin huomioon valtuutuksen automaattinen jatkaminen kuudella kuukaudella. Tämä lähestymistapa vastaa Bosnian ja Hertsegovinan ja entisen Jugoslavian tasavallan Makedonian kohdalla vuoden 1997 yleisen lainanantovaltuuden uudistamisen yhteydessä joulukuussa 1999 noudatettua käytäntöä samoin kuin Kroatian kohdalla noudatettua käytäntöä yleisvaltuutusta muutettaessa marraskuussa 2000 [3]. [3] EYVL L 285, 10.11.2000, s. 20. Joulukuussa 2000 tehtiin toinen muutos (päätös 2000/788/EY), mutta se koski Turkkia, joka ei kuulu KIE-maiden alueelliseen kiintiöön. Päätöksen 2000/24/EY perusteella avattavien luottojen enimmäismäärää, joka nyt on 19 110 miljoonaa euroa, on korotettava 350 miljoonalla eurolla 19 460 miljoonaan euroon, sekä Keski- ja Itä-Euroopan luottojen enimmäismäärää, joka nyt on 8 930 miljoonaa euroa, 350 miljoonalla eurolla 9 280 miljoonaan euroon. Keski- ja Itä-Eurooppaa koskevan valtuutuksen ja yleisvaltuutuksen voimassaoloajat pidetään ennallaan samoin kuin yleistä EIP:n lainanantovaltuutusta koskevat muut määräykset. Yhtenä entisen Jugoslavian sosialistisen liittotasavallan muodostaneista valtioista Jugoslavian liittotasavalta hyötyi entisen Jugoslavian rahoituspöytäkirjan puitteissa EIP:n 15 lainasopimuksesta, jotka tehtiin vuosina 1977-1990 ja jotka koskivat Jugoslavian sosialistisen liittotasavallan suuria energia- ja liikennehankkeita. Jugoslavian sosialistisen liittotasavallan hajoamisen jälkeen näiden sopimusten on katsottu kuuluvan Jugoslavian liittotasavallalle. Huhtikuun 2001 lopussa näitä lainoja oli maksamatta 299 miljoonaa euroa. Tästä määrästä 218 miljoonaa euroa muodostuu maksurästeistä, joihin sisältyy korkoja ja sakkokorkoja. Jo ennen kuin Jugoslavian liittotasavalta on ottanut vastuun yllämainituista maksurästeistä Jugoslavian liittotasavallan ja EIP:n välisellä takaussopimuksella, EIP on osoittanut, että se voi ja on halukas myöntämään lainoja Jugoslavian tasavallalle EIP:n tavanomaisin ehdoin. Lähitulevaisuudessa EIP:n toimissa keskitytään nykyisen ehdotuksen perusteella ja pankin marraskuussa 2000 tekemien arviointien mukaisesti infrastruktuuri-investointeihin, erityisesti liikenne- ja energiasektoreilla. Tämä on tarkoituksenmukaisia kahdesta syystä: investoinneilla korjataan olemassa olevaa infrastruktuuria, jota viimeaikaiset konfliktit ja puutteellinen ylläpito viime vuosikymmenellä ovat vahingoittaneet, ja koska pankilla on suhteellista etua infrastruktuuri-investointeihin myönnettävän rahoituksen alalla. Ehdotuksen tarkoituksena on auttaa Jugoslavian liittotasavaltaa toteuttamaan tarpeelliset poliittiset ja taloudelliset uudistukset tukemalla maan infrastruktuuri-investointeja ja yksityissektorin kehittämistä. Uusi johto on sitoutunut demokratiaan ja talousuudistukseen, eikä komissiolla ole syytä uskoa, että uuden johdon poliittinen linja muuttuisi tavalla, jonka vuoksi tässä ehdotuksessa valittua lähestymistapaa olisi arvioitava uudelleen. Päätöksen 2000/24/EY 1 artiklassa määritellään kuitenkin, että päätöksen nojalla myönnettävillä EIP:n lainoilla tuetaan "yhteisön asiaankuuluvia ulkopoliittisia tavoitteita", mikä turvaa yhteisöä siinä tapauksessa, että Jugoslavian liittotasavalta ei täyttäisi sitoumuksiaan ja velvoitteitaan edistyä huomattavasti Euroopan unionin vakautus- ja assosiaatioprosessin poliittisissa ja taloudellisissa uudistuksissa. [4] [4] Ehdot esitettiin alueellisen lähestymistavan yhteydessä 29 päivänä huhtikuuta 1997 tehdyissä yleisten asiain neuvoston päätelmissä ja vahvistettiin vakautus- ja assosiaatioprosessia varten asiakirjassa KOM (99)235, 26.5.1999 ja neuvoston päätelmissä 21 päivänä kesäkuuta 1999. 3. Vaikutus talousarvioon Tämä päätöksen 2000/24/EY nojalla tehtävä ehdotus kokonaisluottorajan sekä Keski- ja Itä-Euroopan luottorajan korottamisesta 350 miljoonalla eurolla, jotta EIP:lle myönnetty yhteisön takuu voidaan ulottaa koskemaan Jugoslavian liittotasavaltaa, vaikuttaa ulkosuhteisiin liittyvien hankkeiden takuurahastoon yhteensä 20,48 miljoonaa euroa. Valtuutuksen, joka on osa yleisvaltuutusta, voimassaoloaika päättyy 31 päivänä tammikuuta 2007. Valtuutusta varten tehtävä varaus jakautuu kuitenkin kolmelle vuodelle eli vuosille 2001-2003, jossa otetaan huomioon lainojen todennäköinen aikataulu. Takuurahastovarausta on nykyisin ja ennen tässä ehdotettavan päätöksen tekemistä vuodeksi 2001 jäljellä 16,80 miljoonaa euroa, kun otetaan huomioon kaikki jo päätetyt tai ehdotetut EU:n ulkopuolelle myönnettävät lainat sekä ne, jotka voidaan melko varmasti ennustaa. Tämä ehdotus laskee kyseisen varauksen 8,02 miljoonaan euroon. Tällöin jää vielä hieman liikkumavaraa muihin vuoden mittaan toteutettaviin ulkoisiin toimiin. Seuraavina vuosina tämän ehdotuksen edellyttämä vuosittainen varaus on takuurahastossa olevan varauksen perusteella hallittavissa, jos muita suuria muutoksia ei tapahdu. 2001/0143 (CNS) Ehdotus: NEUVOSTON PÄÄTÖS päätöksen 2000/24/EY muuttamisesta Euroopan investointipankille myönnetyn yhteisön takuun laajentamisesta kattamaan Jugoslavian liittotasavallassa toteutettaviin hankkeisiin myönnettävät lainat EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen [5], [5] EYVL C [...], [...], s. [...]. ottaa huomioon Euroopan parlamentin lausunnon [6], [6] EYVL C [...], [...], s. [...]. sekä katsovat seuraavaa: (1) Viimeaikainen poliittinen kehitys Jugoslavian liittotasavallassa on johtanut demokraattisten hallitusten perustamiseen, ja Jugoslavian liittotasavalta on sitoutunut poliittiseen ja taloudelliseen uudistusohjelmaan Euroopan unionin Kaakkois-Euroopan maiden vakautus- ja assosiaatioprosessin ehtojen mukaisesti. (2) Yleisten asiain neuvosto päätti 9 päivänä lokakuuta 2000 poistaa Serbiaan sovelletut pakotteet ja ottaa Jugoslavian liittotasavallan mukaan vakautus- ja assosiaatioprosessiin. (3) Jugoslavian liittotasavallalla on tällä hetkellä vaativia taloudellisia ja rahoituksellisia haasteita ja siirtymätaloudelle tyypillisiä vaikeuksia, joita aseistettujen konfliktien ja pakotteiden seuraukset vielä lisäävät. (4) On tärkeää osoittaa Euroopan unionin tukea Jugoslavian liittotasavallalle nyt, kun se toteuttaa poliittista ja taloudellista uudistusohjelmaansa, tukemalla sen infrastruktuuri-investointeja ja yksityisen sektorin kehittämistä. (5) Sen vuoksi on tarkoituksenmukaista antaa EIP:lle takuuvaltuutus, jotta se voi allekirjoittaa lainaoperaatioita Jugoslavian liittotasavallassa. (6) EIP on ilmoittanut voivansa ja tahtovansa laajentaa omista varoista myöntämänsä luotonannon perussääntönsä mukaisesti koskemaan Jugoslavian liittotasavaltaa. (7) EIP:n luotonanto edellyttää, että kaikki Jugoslavian liittotasavallan julkisyhteisöjen erääntyneet rahoitusvelvoitteet selvitetään Euroopan yhteisöille ja Euroopan investointipankille ja että Jugoslavian liittotasavalta ottaa takauksen muodossa vastuun velvoitteista, jotka eivät ole vielä erääntyneet. (8) Neuvosto antoi takuurahaston perustamisesta ulkosuhteisiin liittyville hankkeille 31 päivänä lokakuuta 1994 asetuksen (EY, Euratom) N:o 2728/94 [7], jota on myöhemmin muutettu neuvoston asetuksella (EY, Euratom) N:o 1149/1999 [8]. [7] EYVL L 139, 2.6.1999, s. 1. [8] EYVL L 9, 13.1.2000, s. 24. (9) Päätöksellä 2000/24/EY vahvistettu EIP:n yhteisön ulkopuolisiin hankkeisiin myönnettyjä lainoja koskeva yleistakuu olisi laajennettava koskemaan Jugoslavian liittotasavaltaa. Lainojen enimmäismäärää olisi lisättävä, jotta liittotasavallalle voitaisiin myöntää vastaavat luottomahdollisuudet. Sen vuoksi päätöstä 2000/24/ETY olisi muutettava. (10) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla, ON PÄÄTTÄNYT SEURAAVAA: 1 artikla Muutetaan päätöksen 2000/24/EY 1 artikla seuraavasti: 1. Muutetaan 1 artiklan toisen alakohdan toinen virke seuraavasti: (a) korvataan johdanto-osassa "19 110 miljoonaa euroa" ilmaisulla "19 460 miljoonaa euroa"; (b) korvataan johdanto-osassa "8 930 miljoonaa euroa" ilmaisulla "9 280 miljoonaa euroa". 2. Lisätään 'Jugoslavian liittotasavalta' Bulgarian jälkeen 2 kohdan ensimmäiseen luetelmakohtaan. 3. Lisätään seuraava artikla: "1 a artikla 1. Tämä artikla koskee EIP:n luotonantoa Jugoslavian liittotasavallalle. 2. Yhteisön takuu edellyttää, että Jugoslavian liittotasavalta selvittää kaikkien julkisyhteisöjensä erääntyneet rahoitusvelvoitteet yhteisöille ja Euroopan investointipankille ja että Jugoslavian liittotasavalta vastaa takauksen muodossa niistä velvoitteista, jotka eivät ole vielä erääntyneet." 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä [...] päivänä [...]kuuta [...] Neuvoston puolesta Puheenjohtaja RAHOITUSSELVITYS 1. Toimenpiteen nimi Euroopan yhteisön takuu Euroopan investointipankin lainoille Jugoslavian liittotasavallassa. 2. Budjettikohdat B0-221. Euroopan yhteisön takuu Euroopan investointipankin yhteisön ulkopuolisiin maihin Keski- ja Itä-Eurooppaan myönnettäville lainoille 3. Oikeusperusta Perustamissopimuksen 308 artikla 4. Toimenpiteen kuvaus 4.1 Yleistavoite Toimen tarkoituksena on osoittaa Euroopan unionin tukevan Jugoslavian liittotasavallan uusia demokraattisia viranomaisia, ja siten kannustaa Jugoslavian liittotasavaltaa toteuttamaan poliittinen ja taloudellinen uudistusohjelmansa Euroopan unionin Kaakkois-Euroopan maiden vakautus- ja assosiaatioprosessin ehtojen mukaisesti tukemalla maan infrastruktuuri-investointeja ja yksityissektorin kehittämistä. 4.2 Kuvaus Budjettikohdan tarkoitus on myöntää talousarviosta tukea talousarviotakuulle, jonka Euroopan yhteisö myöntää Euroopan investointipankille, jotta se voisi laajentaa lainatarjontaansa 350 miljoonalla eurolla Jugoslavian liittotasavallalle myönnettäviä lainoja varten. 4.3 Toimenpiteen kesto ja sen uudistamista koskevat yksityiskohtaiset säännöt Päätöksessä 2000/24/EY määrättyä Euroopan investointipankille yhteisön ulkopuolisiin maihin myönnettäviä lainoja varten annetun yleisvaltuutuksen kestoa ei muuteta. 5. Menojen ja tulojen luokitus 5.1 Pakolliset menot/ei-pakolliset menot Pakollinen. 5.2 Jaksotetut määrärahat/jaksottamattomat määrärahat Jaksottamattomat määrärahat. 6. Meno- tai tulolaji Euroopan investointipankille annettava takuu. 7. rahoitusvaikutus Ainoastaan, jos velan suoritusta haetaan takaajalta. 7.1 Toimenpiteen kokonaiskustannusten laskentamenetelmä (yksittäisten ja kokonaiskustannusten välinen suhde) Ehdotetaan käytettäväksi pro memoria -menettelyä, koska tämän budjettikohdan käyttömäärään ja -aikaan liittyy paljon epävarmuutta eikä niitä voida laskea etukäteen. 7.2 Kustannusten jakautuminen eri tekijöiden kesken Ei sovelleta. 7.3 Talousarvion B osaan sisältyvät toimintamenot tutkimuksia, asiantuntijoita yms. varten Ei sovelleta. 8. Toimenpiteen kustannusten rahoitus Jos velallinen laiminlyö velan takaisinmaksun, maksut suoritetaan velkojalle suoraan takuurahastosta. Jos rahastossa ei ole riittäviä varoja velan suorittamiseksi, seuraavia lisävaroja voidaan käyttää talousarviosta: - ensimmäiseksi käytetään varauksessa oleva marginaali, - toiseksi käytetään rahoitusnäkymien 4 otsakkeen ylärajan nojalla käytettävissä oleva marginaali tai vahvistetun uudelleenjärjestelyn mukainen marginaali, - kolmanneksi voidaan muuttaa rahoitusnäkymiä toimielinten yhteisen sopimuksen mukaisesti; tämä saattaa edellyttää uudelleenjärjestelyjä muihin otsakkeisiin nähden. Komissio voi käyttää käteisvarojaan velan väliaikaiseen hoitoon vastatakseen sitoumuksistaan. Tällöin sovelletaan 29 päivänä toukokuuta 1989 annetun neuvoston asetuksen (ETY, Euratom) N:o 1552/89 12 artiklan säännöksiä. 9. Toimenpiteet, joilla varmistetaan takuujärjestelyjen toteuttaminen Varmistuksessa käytetään EIP:n tavanomaisten menettelyiden mukaisia valvontatoimia. On toteutettava tarvittavat järjestelyt, jotta Euroopan yhteisön tilintarkastustuomioistuin ja Euroopan petostentorjuntavirasto (OLAF) voivat hoitaa tehtävänsä tämän päätöksen osalta sovellettavan lainsäädännön mukaisesti. 10. Kustannustehokkuusanalyysi 10.1 Erityiset ja määrälliset tavoitteet ja ja kohderyhmä - Määrälliset tavoitteet: katso kohta 4 edellä. - Kohdeväestö: Jugoslavian liittotasavalta 10.2 Toimenpiteen perustelut: - Yhteisön rahoitusavun tarve: Auttaa Jugoslavian liittotasavaltaa toteuttamaan sen poliittinen ja taloudellinen uudistusohjelma Euroopan unionin Kaakkois-Euroopan maiden vakautus- ja assosiaatioprosessin ehtojen mukaisesti tukemalla maan infrastruktuuri-investointeja ja yksityisen sektorin kehittämistä. - Keinojen ja välineiden valinta: EIP on jo myöntänyt lainoja Jugoslavian liittotasavallalle Jugoslavian rahoituspöytäkirjojen mukaisesti. Se voi aloittaa toimet Jugoslavian liittotasavallan kanssa heti kun Jugoslavian liittotasavalta on selvittänyt kaikki maksamattomat ja erääntyneet rahoitusvelvoitteet Euroopan investointipankille ja ottanut vastuun takauksen muodossa velvoitteista, jotka eivät ole vielä erääntyneet. - Tärkeimmät epävarmuustekijät, jotka saattavat vaikuttaa toimen erityistuloksiin: Jos Jugoslavian liittotasavalta muuttaa poliittista linjaansa tavalla, joka vaarantaa sen sitoumukset ja velvoitteet edistyä huomattavasti Euroopan unionin vakautus- ja assosiaatioprosessiin kuuluvissa poliittisissa ja taloudellisissa tavoitteissa, toimi keskeytetään tai perutaan. 10.3 Toimenpiteen seuranta ja arviointi - Valittu tulosindikaattori: Komission Euroopan parlamentille ja neuvostolle vuosittain toimittamiin tietoihin sisältyy arvio tämän päätöksen nojalla myönnettyjen lainojen vaikutuksesta yhteisön ulkopoliittisten tavoitteiden saavuttamiseen. Arviossa otetaan huomioon Euroopan investointipankin tämän päätöksen nojalla myöntämiä lainoja varten päätöksen 2000/24/EY mukaisesti määrittelemät toiminnalliset tavoitteet ja niiden saavuttamista koskevat mittausmenetelmät. 11. Hallintomenot (talousarvion pääluokka III, A osa) Ei sovelleta. Ehdotettuun toimenpiteeseen ei liity komission henkilöstön eikä hallintomenojen kasvua. 12. Vaikutus takuuvaraukseen 12.1 Päätöksen voimassaoloaikana allekirjoitettavien lainojen arvioitu aikataulu >TAULUKON PAIKKA> 12.2 Takuuvarauksen arvioitu käyttö takuurahaston rahoittamiseksi Takuurahaston rahoitusaste on 9 prosenttia 1 päivästä tammikuuta 2000 alkaen. Yleistakuun suuruus on 65 prosenttia. >TAULUKON PAIKKA> 12.3 Takuuvarauksen arvioitu käyttö tämän ehdotuksen perusteella [9] [9] Tilanne 1 kesäkuuta 2001. >TAULUKON PAIKKA> Huomautus: EIP:n luotonantoa koskeviin lukuihin sisältyy myös tämän vuoden ensimmäisen talousarviosiirron yhteydessä tehtävän pienen positiivisen korjauksen vaikutus. Siirto tehdään laina- ja lainatakausten varauksesta ulkosuhteisiin liittyvien hankkeiden takuurahastoon 31 päivänä lokakuuta 1994 annetun neuvoston asetuksen 2728/94 nojalla, sellaisena kuin se on muutettuna 25 päivänä toukokuuta 1999 annetulla asetuksella 1149/99/EY, jossa säädetään, että komission on aloitettava maksumenettely useille vuosille hajautettHuomautus: EIP:n luotonantoa koskeviin lukuihin sisältyy myös tämän vuoden ensimmäisen talousarviosiirron yhteydessä tehtävän pienen positiivisen korjauksen vaikutus. Siirto tehdään laina- ja lainatakausten varauksesta ulkosuhteisiin liittyvien hankkeiden takuurahastoon 31 päivänä lokakuuta 1994 annetun neuvoston asetuksen 2728/94 nojalla, sellaisena kuin se on muutettuna 25 päivänä toukokuuta 1999 annetulla asetuksella 1149/99/EY, jossa säädetään, että komission on aloitettava maksumenettely useille vuosille hajautettuun puitejärjestelyyn (kuten EIP:n valtuutukset ja Euratom-lainat) kuuluvassa luotonannossa varainhoitovuoden alussa. Näiden järjestelyiden nojalla annettuja luottoja varten varaukset on tehtävä vuosittaisina erinä. Rahastoon maksetut määrät korjataan edellisen vuoden 31 päivänä joulukuuta kirjatulla edellisen maksun perustaksi otettujen arvioiden ja vuoden aikana allekirjoitettujen lainojen todellisen määrän erotuksella.